**ОТЧЕТЕН ДОКЛАД ЗА ПЕРИОДА 2022г.**

**НЧ”Дружба-1870”, гр. Харманли**

През изминалата 2022г.библиотеката бе посетена от 3351 читатели, които са взели 6929 книги и 41бр. периодични издания. В читалня имаме 1091 посетителя, а компютрите са използвани от 61 човека. Презаписани за годината са 435 души, като от тях новите читатели са 91. През годината са закупени умишлено по-малко книги-29бр.за отдела за възрастни на обща стойност 496,39лв., за да има възможност да бъде закупен и един лаптоп, който да се ползва само в библиотеката. Отново имаме много дарения, като се забелязва тенденция все по-често да се даряват и чисто нови книги. Затова нашите читатели с удоволствие отчитат,че винаги имаме богат избор от нови заглавия. Заведени са с 15 протокола 85 дарени книги в отдела за възрастни на обща стойност 938,74лв и с 4 протокола-96 бр. в детски отдел на стойност-455.29лв. За 2022г.няма закупени нови детски книги в детски отдел. Различни празници водят при нас деца от детски градини и училища. Имаме проведени 11 мероприятия свързани със запознаване с библиотеката, представяне на първокласници научили българската азбука, международен ден на детската книга, денят на народните будители,коледа и други. Общо 257 са децата и възрастните, посетили ни за тези мероприятия.Съвместно с колегите от Културен център бе проведена музикално –поетична вечер с поети и музикант от град Димитровград. Традиционно всяко лято имаме деца от различни градове,които се събират при нас, в библиотеката и играят на различни настолни игри-шах, карти, домино, Стани богат, Не се сърди човече, пъзели. В края на годината бе обявен конкурс на тема: ”Освобождението на моя роден град от османско робство”. Организиране награждаването на децата, бе направено в читалищна библиотека.

Продължаваме да информираме чрез страницата ни във фейсбук читатели и посетители за постъпленията от нови книги,както за различни мероприятия в Културен център.

**ДВГ „ЩАСТЛИВЦИ”**   
   
Вече втора година ДВГ „Щастливци” работи с две групи и двама музикални педагози – госпожа Петя Карабакалова и господин Ивелин Михайлов. Това дава нови творчески хоризонти на пеещите таланти, допълва тяхната музикална дейност с идеи и оригинални музикални решения.   
  
На всички е известно, че песните на „Щастливци” са авторски песни и се пеят от децата на цяла България, навлизат и в учебниците по музика.   
  
През 2022 г. **участията** на ДВГ „Щастливци” обхващат всички общински празници и мероприятия, визират избрани престижни национални и международни конкурси.   
  
Щастливци пеят и танцуват:  
  
1. На „Тракийска шевица”  
2. На „Празниците на Белоногата”

3. На „Хармана”

4. На Празника на Харманли  
5. На Коледния базар  
6. На всички читалищни концерти  
7. На общоградски концерт в Ивайловград  
8. На национален фестивал „Златен извор” – Димитровград

9. На международен конкурс за авторска детска песен „Златни искри” - Варна  
  
**Награди:**  
- ДВГ „Щастливци” стартираха 2022 г. с първа награда в категория „Успешна промяна” на Държавната Агенция за Закрила на Детето и отличителния знак: „Аз гарантирам щастливо детство”;  
  
- С Първа / за голяма група / и втора награда / за малка група / се завърнаха от националния фестивал „Златен извор”;

- Авторската песен „Заслужавам” на „Щастливци” се нареди между номинираните 15 нови детски песни в международния конкурс за детска песен „Златни искри” във Варна;  
  
- През цялата година „Щастливци” записваха новите си детски песни, които могат да се слушат в Ютуб канала ДВГ „Щастливци”.   
  
- „Щастливци” завършиха календарната година с нови костюми за 26 тия си Рожден ден, ушити от НЧ „Дружба”.   
  
- Студийните записи с песните на „Щастливци” продължават и сега, като последните носят актуалните заглавия и теми „Баба Марта”, „Васил Левски” , Мамина песен”. Подготвят се записи на „Горско училище”, „Ласка”, „Златен извор”, „Снощи ходих на кладенче” и „По малину в сад пойдем”.

**ДТШ”ЗАГРЕЙ” и**

**ФОЛКЛОРЕН КЛУБ „ЗАГРЕЙ”**

30.03. Пролетен концерт

Април – „Тракийска шевица, Велики четвъртък в храм „Св. Атанасий”

29.04. Световен ден на танца

30.04. Рокерски събор

05.05. Благотворителен концерт за Господин

11.05. „Старото гнездо”, Маджарово - участие във филм за Германия с Дружеството за защита на птиците

27.05. „Ден на Белоногата”

28.05. „Фестивал на земята и плодородието”, с. Голямо Асеново

23.05. Панаир в с. Бисер

07.06. Участие в два клипа за Фолклор ТВ с Нели Бонева

20.06. Световен ден на бежанеца – концерт на Ротондата

07.07. Празник на шарената черга, с. Брод

10-17.07. Фестивал в Батуми, Грузия

23.07. IV Фолклорен фестивал”Свети пророк Илия”с. Поляново

22.08.Традиционен фестивал на водата, Кайнарджа, Турция

22.09. Празник на ябъковската пуска, с. Ябълково

12.11. VII Фолклорен фестивал „Перпера”, Момчилград

22.12. Коледен концерт

**БАЛЕТ „РИТЪМ”**

Май – Благотворителен концерт и самостоятелен концерт в читалището

Октомври – XVI Национален танцов конкурс"България танцува" в гр. Димитровград - Първо място за танц "Пипилоти" и Специална награда за атрактивна хореография.

**ХОР”СЛАВЕЙ”**

Октомври – Хорова среща „Хармония”в читалището

Ноември – V Фестивал "Петко Стайнов" в гр. Казанлък

* Втори фестивал за поп и рок музика в хорови аранжименти в град Свиленград

Декември - XII Национален фестивал на коледната и новогодишна песен – Хасково

**ФОЛКЛОРНА ФОРМАЦИЯ”ДЕТЕЛИНИ”**

* „Фестивал на сусама” в с. Доситеево – 1 място и статуетка
* „Кехлибарен грозд” в с. Лозен – диплом, статуетка и парична награда
* „Тракийска шевица” гр. Харманли
* Заключителен концерт на читалището
* „Ден на Белоногата”
* „На Хармана” - Харманли
* Коледен концерт

**ДЕТСКА МУЗИКАЛНА ШКОЛА”СРЕБЪРНИ ЗВЪНЧЕТА”**

Април – НФФ”С песните на Кичка Савова” с. Сладун – 3 сребърни и 3 бронзови медала

Юни - „Кехлибарен грозд” в с. Лозен – 1 златен, 3 сребърни и 2 бронзови медала

Юли - „Фестивал на сусама” в с. Доситеево – 4 сребърни и два бронзови медала

Септември - „На Хармана” – Харманли

Октомври – Фестивал „Златна есен” , Симеоновград - 1 златен и 5 сребърни медала

ФФ”Песни край Марица” с. Доситеево – 4 сребърни и 2 бронзови медала

Декември – Участие в предаването „Черешката на тортата” по НоваТВ и Коледни концерти

**ТЕАТРАЛНА ТРУПА**

"Службогонци", режисьор Делчо Тодоров. Театралната трупа игра два пъти постановката в Харманли и гостува в град Гълъбово.

**КЛУБ”ШАХ”**

1. Трети детски шахматен турнир "НЧ "Дружба - 1870" - Харманли - 05.06.2022 г.:  Стефан Георгиев се представи най-добре сред състезателите от шахматен клуб при НЧ „Дружба-1870” - Харманли  на третия детски турнир в града ни, провел се на 05.06.2022 г. Той стана втори в своята възрастова група до 14 години при момчетата. Александра Тодорова  спечели купата при момичетата в същата възраст, а след нея на второ място се подреди Женя Станимирова. Валери Петков е трети при момчетата  до 12 години.

2. I -ви Детски шахматен турнир „Кенана“, провел се на 8-ми май 2022 г. в Хасково:  6-годишният Георги Георгиев от шахматен клуб при НЧ „Дружба – 1870“ в Харманли спечели трето място във възрастова категория детска градина

 3.  Детски турнир за купа „Народни будители“, провел се на 29.10.2022 г. в Казанлък.  Стефан Георгиев от ШК – Харманли при НЧ „Дружба – 1870“ взе бронзов медал.

4. Детския турнир „Марица - изток“, провел се на 12.11.2022 г. в Раднево.  Стефан Георгиев от ШК – Харманли при НЧ „Дружба – 1870“ взе бронзов медал